76 Službeni list Europske unije 03/Sv. 37 32009R0742 14.8.2009. SLUŽBENI LIST EUROPSKE UNIJE L 210/3 UREDBA KOMISIJE (EZ) br. 742/2009 od 13. kolovoza 2009. o izmjeni Uredbe (EZ) br. 1296/2008 o utvrđivanju detaljnih pravila za primjenu carinskih kvota za uvoz kukuruza i sirka u Španjolsku i uvoz kukuruza u Portugal KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (!), a posebno njezin članak 144. stavak 1. u vezi s njezinim člankom 4., budući da: (1) — Uredbom Komisije (EZ) br. 1296/2008 (*) utvrđuju se detaljna pravila za primjenu carinskih kvota za uvoz kukuruza i sirka u Španjolsku i uvoz kukuruza u Portu- gal. (2) . U okviru sporazuma zaključenih tijekom Urugvajskog kruga multilateralnih pregovora o trgovini, Zajednica se obvezala da će od marketinške godine 1995./1996. uvesti kvote za uvoz 500 000 tona kukuruza u Portugal i uvoz 2 000 000 tona kukuruza i 300 000 tona sirka u Španjolsku te da će, prema potrebi, raspisati natječajne postupke za uvoz po sniženoj carini. (3) — Treba razjasniti da provedba tih kvota ne zahtijeva raspi- sivanje natječajnog postupka. (4) — Uredbu (EZ) br. 1296/2008 treba na odgovarajući način izmijeniti. (5) — Mjere predviđene ovom Uredbom u skladu su s mišlje- njem Upravljačkog odbora za zajedničku organizaciju poljoprivrednih tržišta, DONIJELA JE OVU UREDBU: Članak 1. Članak 1. stavci 1. i 2. Uredbe (EZ) br. 1296/2008 zamjenjuju se sljedećim: ,1. — Dvije godišnje kvote za uvoz iz trećih zemalja namije- njene za stavljanje u slobodan promet u Španjolskoj, jedna u količini od najviše 2 000 000 tona kukuruza, a druga od najviše 300 000 tona sirka, smatraju se otvorenima od 1. siječnja svake godine. Uvoz u okviru tih kvota izvršava se u skladu s ovom Uredbom. 2. — Jedna godišnja kvota za uvoz iz trećih zemalja namije- njena za stavljanje u slobodan promet u Portugalu, u količini od najviše 500 000 tona kukuruza, smatra se otvorenom od 1. siječnja svake godine. Uvoz u okviru te kvote izvršava se pod uvjetima utvrđenima u ovoj Uredbi." Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 13. kolovoza 2009. (!) SL L 299, 16.11.2007., str. 1. (2) SL L 340, 19.12.2008., str. 57. Za Komisiju Mariann FISCHER BOEL Članica Komisije